Държавен вестник, бр. 11, 2021 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  11
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО  
НА ОКОЛНАТА СРЕДА И ВОДИТЕ
ЗАПОВЕД № РД-992 
от 10 декември 2020 г.
На основание чл. 12, ал. 6 във връзка с чл. 6, 
ал. 1, т. 1 и 2 от Закона за биологичното разно-
образие и т. 1 от Решение № 661 от 16.10.2007 г. 
на Министерския съвет (ДВ, бр. 85 от 2007 г.), 
изменено с решения на Министерския съвет № 52 
от 5.02.2008 г. (ДВ, бр. 14 от 2008 г.) и № 615 от 
2.09.2020 г. (ДВ, бр. 79 от 2020 г.), предвид Ре-
шение на Комисията 2009/93/ЕО от 12 декември 
2008 г. за приемане съгласно Директива 92/43/
ЕИО на Съвета на втори актуализиран списък 
на териториите от значение за Общността в 
Континенталния биогеографски регион (нотифи-
цирано под номер C (2008) 8039) и Решение на 
Комисията 2009/92/ЕО от 12 декември 2008 г. 
за приемане съгласно Директива 92/43/ЕИО на 
Съвета на първоначален списък на териториите 
от значение за Общността в Черноморския био- 
географски регион (нотифицирано под номер C 
(2008) 7974) обявявам:
1. Защитена зона BG0000133 „Камчийска и 
Еменска планина“ в землищата на с. Козница, 
с. Паницово, с. Приселци, с. Раковсково, община 
Несебър, област Бургас, с. Козичино, община 
Поморие, област Бургас, с. Билка, с. Добра по-
ляна, с. Добромир, с. Дропла, с. Дъскотна, с. За-
имчево, с. Каменяк, с. Мрежичко, с. Подгорец, 
с. Припек, с. Просеник, с. Речица, с. Рожден, 
с. Рудина, с. Снежа, с. Снягово, с. Средна махала, 
с. Топчийско, с. Ясеново, община Руен, област 
Бургас, с. Господиново, с. Дюлино, с. Попович, 
община Бяла, област Варна, с. Булаир, с. Бър-
дарево, с. Голица, с. Горен чифлик, с. Гроздьо-
во, гр. Долни чифлик, с. Кривини, с. Пчелник, 
с. Рудник, с. Солник, с. Старо Оряхово, с. Юнец, 
община Долни чифлик, област Варна, с. Аспару-
хово, с. Дебелец, с. Цонево, община Дългопол, 
област Варна, с обща площ 636 784,598 дка.
2. Предмет на опазване в защитена зона 
BG0000133 „Камчийска и Еменска планина“ са:
2.1. следните типове природни местообитания 
по чл. 6, ал. 1, т. 1 от Закона за биологичното 
разнообразие (ЗБР):
– 6110* Отворени калцифилни или базифилни 
тревни съобщества от Alysso-Sedion albi;
– 6210 Полуестествени сухи тревни и храстови 
съобщества върху варовик (Festuco-Brometalia) 
(*важни местообитания на орхидеи);
– 6220* Псевдостепи с житни и едногодишни 
растения от клас Thero-Brachypodietea;
– 8210 Хазмофитна растителност по варови-
кови скални склонове;
– 8230 Силикатни скали с пионерна расти-
телност от съюзите Sedo-Scleranthion или Sedo 
albi-Veronicion dillenii;
– 8310 Неблагоустроени пещери;
– 91E0* Алувиални гори с Alnus glutinosa и 
Fraxinus excelsior (Alno-Pandion, Alnion incanae, 
Salicion albae);
– 9180* Смесени гори от съюза Tilio-Acerion 
върху сипеи и стръмни склонове;
– 91F0 Крайречни смесени гори от Quercus 
robur, Ulmus laevis и Fraxinus excelsior или Fraxinus 
angustifolia покрай големи реки (Ulmenion minoris);
– 91G0* Панонски гори с Quercus petraea и 
Carpinus betulus;
– 91H0* Панонски гори с Quercus pubescens;
– 91M0 Балкано-панонски церово-горунови 
гори;
– 91S0* Западнопонтийски букови гори;
– 91Z0 Мизийски гори от сребролистна липа;
2.2. местообитанията на следните видове по 
чл. 6, ал. 1, т. 2 от ЗБР:
2.2.1. бозайници – *Европейски вълк (Canis 
lupus), Видра (Lutra lutra), Пъстър пор (Vormela 
peregusna), Степен пор (Mustela eversmanii), Лалу-
гер (Spermophilus citellus), Голям нощник (Myotis 
myotis), Дългоух нощник (Myotis bechsteinii), Ос-
троух нощник (Myotis blythii), Трицветен нощник 
(Myotis emarginatus), Голям подковонос (Rhinolophus 
ferrumequinum), Южен подковонос (Rhinolophus 
euryale), Широкоух прилеп (Barbastella barbastellus);
2.2.2. земноводни и влечуги – Жълтокоремна 
бумка (Bombina variegata), Голям гребенест тритон 
(Triturus karelinii), Пъстър смок (Elaphe sauromates), 
Обикновена блатна костенурка (Emys orbicularis), 
Шипоопашата костенурка (Testudo hermanni), 
Шипобедрена костенурка (Testudo graeca);
2.2.3. риби – Черна (балканска) мряна (Barbus 
meridionalis), Мандренска брияна (Alburnus 
mandrensis), Приморска мряна (Barbus bergi), 
Обикновен щипок (Cobitis taenia), Европейска 
горчивка (Rhodeus amarus);
2.2.4. безгръбначни – *Алпийска розалия 
(Rosalia alpina), Бръмбар рогач (Lucanus cervus), 
Обикновен сечко (Cerambyx cerdo), Буков сечко 
(Morimus funereus), *Четириточкова меча пеперуда 
(Euplagia (Callimorpha) quadripunctaria), Ценагрион 
(Ручейно пъстриче) (Coenagrion ornatum), Верти-
го (Дезмолинов спираловиден охлюв) (Vertigo 
moulinsiana), Вертиго (Тесноустен спираловиден 
охлюв) (Vertigo angustior), Бисерна мида (Unio 
crassus).
3. Защитената зона по т. 1 се обявява с цел:
3.1. опазване и поддържане на типовете 
природни местообитания, посочени в т. 2.1, 
местообитанията на посочените в т. 2.2 видове, 
техните популации и разпространение в грани-
ците на зоната, за постигане и поддържане на 
благоприятното им природозащитно състояние 
в съответните биогеографски региони;
3.2. увеличаване на приноса на защитената 
зона по отношение на площта на природни 
местообитания с кодове 6110*, 6210 (*важни 
местообитания на орхидеи), 6220*, 8210 и 8230 
в Континенталния и в Черноморския биогео-
графски регион;
3.3. подобряване на структурата и функции- 
те на природни местообитания с кодове 6210 
(*важни местообитания на орхидеи), 6220*, 8210, 
8230, 91E0*, 91F0, 91G0*, 91H0*, 91M0, 91S0* и 
91Z0 в двата биогеографски региона;